JHB-matrikulant pleeg selfmoordArgieffoto ŉ Matrikulant het haarself by haar ouerhuis in Hurlingham, Johannesburg, opgehang. “Dit het Woensdag, op die eerste dag van die akademiese jaar, gebeur,” het konst. Thabo Malatjie, woordvoerder van die polisie in Gauteng, gesê. Die 17-jarige was ŉ leerling aan die St Theresa-skool in Rosebank. Suster Barbara Summer, skoolhoof, het gesê ŉ traumaberader is ontbied om met die leerlinge te praat. “Die meisies het, met behulp van die berader, gebid en ŉ kers opgesteek ter nagedagtenis aan die meisie. Hulle het stories gedeel en mekaar ondersteun,” het Summer gesê. Malatjie sê ŉ geregtelike doodsondersoek sal gedoen word.